«Ադրբեջանական հասարակությունում այնքան արմատացած են հակահայկական տրամադրությունները, որ եթե նույնիսկ հակամարտությունը կարգավորվի, մեկ-երկու սերունդ անցնելու կարիք կլինի, մինչև այնտեղ ընդունեն հայերին»,- այսպիսի կարծիք է հայտնել ադրբեջանագետ Անժելա Էլիբեգովան՝ անդրադառնալով երկու ազգերի միջև շփման հնարավորություններին: Նրա խոսքով՝ հայերի մոտ այդպիսի տրամադրությունները քիչ են: Չնայած նրան, որ օրեր առաջ հայ և ադրբեջանցի երիտասարդների՝ համացանցում տարածված նկարն արժանացավ հանրային բացասական վերաբերմունքի, այդուհանդերձ, մեզանում փոխադարձ շփման համար նախադրյալներ կան, իսկ Ադրբեջանի դեպքում դրան սպասել է պետք: